The Boeing Company
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
The Boeing Company er et amerikansk industrikonsern som bygger fly, helikoptre, romsystemer og missiler. Det er verdens største flyprodusent ved siden av europeiske Airbus. Konsernet ble grunnlagt i Seattle i 1916 av William E. Boeing (1881–1956).
Virksomhet Konsernet er delt i Boeing Commercial Airplanes (sivile fly) med hovedkvarter i Renton i Washington, og Boeing Defense, Space & Security (militærfly, missiler, romvirksomhet) med hovedkvarter i St. Louis i Missouri. Produksjonsanlegg for sivile fly finnes i blant annet Long Beach (California) og Everett og Renton (Washington). Konsernets omsetning var i 2021 62,3 milliarder amerikanske dollar, og konsernet hadde omkring 140 000 ansatte. Konsernet leverte 340 kommersielle fly og 108 militære fly i 2021. Historie William E. Boeing begynte sammen med sin venn Conrad Westerwelt flyproduksjon i 1915. Selskapets første fly ble kalt B & W. Selskapet ble formelt grunnlagt i 1916 som Pacific Aero Products Company, endret navn året etter til Boeing Airplane Company, og har hatt sitt nåværende navn fra 1961.Konsernet overtok fly-, rom- og forsvarsvirksomhetene til Rockwell International i 1996, og i 1997 overtok de McDonnell Douglas. I 1985–1992 eide konsernet også flyprodusenten de Havilland Canada. Hovedkvarteret ble i 2000 flyttet fra Seattle til Chicago. Sivile flytyper  Boeing 40 var et enmotors postfly med plass for to til fire passasjerer. Det fløy første gang 7. juli 1925 og ble tatt i bruk av Boeings eget flyselskap Boeing Air Transport, hvor det fløy sin første rute 1. juli 1927. I alt ble 81 Boeing 40 produsert.Varianten Boeing 40B hadde kapasitet for fire passasjer og var utstyrt med en Pratt & Whitney Hornet nisylindret stjernemotor med en ytelse på 525 hestekrefter. Flyet hadde en maksimal startvekt på 2756 kilogram og en marsjfart på 201 kilometer i timen. Boeing 80 var et tremotors passasjerfly (biplan). Det fløy første gang i august 1928 og ble produsert for Boeings eget flyselskap Boeing Air Transport. Det hadde normalt kapasitet for 12 til 18 passasjerer. I alt ble 15 Boeing 80 produsert. I tillegg ble en Boeing 226, som var en luksuriøs variant for seks passasjerer, produsert for Standard Oil. Boeing 247, som av mange blir regnet for å være det første moderne passasjerflyet, fløy første gang i 1933 og kom i bruk fra samme år. Les mer om Boeing 247 Boeing 307 Stratoliner var et firemotors passasjerfly som brukte samme vinger, haleparti og motorer som bombeflyet B-17 Flying Fortress, men hadde et nytt skrog med trykkabin. Det fløy første gang i 1938. Les mer om Boeing 307 Stratoliner Boeing 314 var en firemotors flybåt som fløy første gang i 1938 og kom i bruk fra 1939. Den er en av de mest kjente flybåtene fra denne perioden. Les mer om Boeing 314 Boeing 377 Stratocruiser var et firemotors passasjerfly, basert på transportflyet C-97 Stratofreighter. Det fløy første gang i 1947. Les mer om Boeing 377 Stratocruiser Boeing 707 var det første større amerikanske jetpassasjerflyet. Det fløy første gang i 1954 og ble tatt i bruk på transatlantiske ruter fra 1958, og var med på å revolusjonere passasjertrafikken. Les mer om Boeing 707 Boeing 720 var et firemotors passasjerfly basert på Boeing 707. Det fløy første gang i 1959 og ble tatt i bruk fra 1960. Les mer om Boeing 720 Boeing 727 var et tremotors mellomdistanse passasjerfly som fløy første gang i 1963 og var i bruk fra 1964. Det var den mestselgende flytypen i sin klasse i verden frem til 1990, da det ble forbigått av Boeing 737. Les mer om Boeing 727 Boeing 737 er et tomotors passasjerfly for korte og middels lange strekninger. Boeing 737 fløy første gang i 1967, ble tatt i bruk 1968, og er det mest solgte jetpassasjerflyet gjennom historien med over 10 700 leverte fly ved utgangen av 2021. Les mer om Boeing 737 Boeing 747, også kalt Jumbojet, er et stort firemotors passasjerfly. Det fløy første gang i 1969 og kom i bruk fra 1970, og regnes som verdens første widebody passasjerfly. Les mer om Boeing 747 Boeing 757 er et tomotors passasjerfly for korte og middels lange strekninger. Det fløy første gang i 1982 og ble tatt i bruk fra 1983. Les mer om Boeing 757 Boeing 767 er tomotors passasjerfly for korte og middels lange strekninger. Det fløy første gang i 1981 og ble tatt i bruk fra 1982. Les mer om Boeing 767 Boeing 777 er et tomotors passasjerfly for lange strekninger, og var det første passasjerflyet som utelukkende var konstruert med datamaskiner. Det fløy første gang i 1994 og ble tatt i bruk fra 1995. Les mer om Boeing 777 Boeing 787 Dreamliner er et avansert tomotors passasjerfly. Det fløy første gang i 2009 og ble tatt i bruk fra 2011. Les mer om Boeing 787 Dreamliner Militærfly  PW-9 var et enmotors jagerfly (biplan). Det var det første egenutviklede jagerflyet som ble produsert av Boeing. PW-9 fløy første gang 29. april 1923. De første serieproduserte flyene ble bestilt av den amerikanske hærens flyvåpen i 1924, og 111 PW-9 ble produsert for den amerikanske hæren frem til 1928. I tillegg ble 43 fly produsert frem til 1927 for den amerikanske marinen og marinekorpset, hvor de fikk betegnelsen FB.Varianten PW-9D var utstyrt med en Curtiss D-12 vannavkjølt tolvsylindret V-motor med en ytelse på 435 hestekrefter. Flyets utrustning bestod av to 7,62-millimeter mitraljøser. Flyet hadde en lastet vekt på 1467 kilogram og en toppfart på 249 kilometer i timen. P-12 og F4B var enmotors jagerfly (biplan) produsert for henholdsvis den amerikanske hærens flyvåpen (P-12) og den amerikanske marinen og marinekorpset (F4B) for bruk fra hangarskip. Det fløy første gang i 1928 og ble levert fra 1929. Les mer om Boeing F4B P-26 var et enmotors jagerfly. Det var et lavvinget monoplan bygget i helmetall, og fløy første gang i 1932 og ble levert fra 1934. Les mer om Boeing P-26 B-17 Flying Fortress ('flygende festning') var et firemotors bombefly brukt under andre verdenskrig, og var ett av de viktigste allierte bombeflyene under krigen. Det fløy første gang i 1935 og ble tatt i bruk fra 1939. Les mer om B-17 Flying Fortress B-29 Superfortress var et firemotors bombefly brukt under andre verdenskrig. Det var et fly av denne typen som slapp de første atombombene i krigsøyemed over Japan 6. og 9. august 1945. Det fløy første gang i 1942 og ble levert fra 1943. Les mer om B-29 Superfortress C-97 Stratofreighter var et firemotors transportfly som brukte samme vinger, haleparti og motorinstallasjoner som bombeflyet B-29 Superfortress, men hadde et nytt større skrog. Det fløy første gang i 1944 og ble levert fra 1947. B-47 Stratojet var et seksmotors jetbombefly. Det fløy første gang i 1947 og ble tatt i bruk fra 1951. Les mer om B-47 Stratojet B-52 Stratofortress var et tungt, åttemotors jetbombefly, som ble benyttet i Vietnamkrigen. Det fløy første gang i 1952 og ble tatt i bruk fra 1955. B-52 med moderniseringer er fremdeles i tjeneste i det amerikanske flyvåpenet. Les mer om B-52 Stratofortress KC-135 Stratotanker er et firemotors jetdrevet tankfly. Det fløy første gang i 1954 og levert fra 1957. Les mer om KC-135 Stratotanker C-135 Stratolifter var en transportflyvariant av KC-135 Stratotanker, levert fra 1961. E-3 Sentry er en flyvende radarplattform, se AWACS, basert på passasjerflyet Boeing 707. Det fløy første gang i 1972 og ble levert fra 1977. Les mer om E-3 Sentry V-22 Osprey er et multirolle-tiltrotorfly med dreibare motorer/rotorer ved vingespissene. Det ble utviklet i samarbeid med Bell Helicopter Textron og fløy første gang i 1989. Les mer om V-22 Osprey C-17 Globemaster III er et stort, firemotors tungt transportfl. Det ble opprinnelig utviklet av McDonnell Douglas Corporation, fløy første gang i 1991 og ble tatt i bruk fra 1995. Les mer om C-17 Globemaster III F/A-18E Super Hornet er et tomotors kampfly for bruk fra hangarskip. Det ble opprinnelig utviklet av McDonnell Douglas Corporation og fløy første gang i 1995. Det ble levert den amerikanske marinen fra 1998. Les mer om F/A-18E Super Hornet Helikoptre Boeing har produsert helikoptre siden konsernet tok over helikopterprodusenten Vertol Aircraft Corporation i 1960. Vertol var opprinnelig etablert som Piasecki Helicopter Corporation i 1946. Etter overtakelsen av McDonnell Douglas fulgte også helikopterproduksjonen til McDonnell Douglas Helicopters, som var etablert i 1986 etter at McDonnell Douglas tok over Hughes Helicopters. CH-47 Chinook er et stort, torotors transporthelikopter, opprinnleig utviklet av Vertol. Det fløy første gang i 1961 og ble tatt i bruk fra 1962. Les mer om CH-47 Chinook AH-64 Apache er et tomotors kamphelikopter opprinnelig utviklet av Hughes Helicopters. Det fløy første gang i 1975 og ble tatt i bruk fra 1984. Les mer om AH-64 Apache Missiler og romsystemer Boeing har også levert ballistiske og andre typer missiler, bærerakettrinn (blant annet til Saturn 5) og hele bærerakettsystemer. Den viktigste bæreraketten de produserer er Delta 4. Selskapet inngikk i 1995 en hovedkontraktøravtale med romorganisasjonen NASA for Den internasjonale romstasjonen, eier (sammen med Lockheed Martin) United Space Alliance for vedlikehold og klargjøring av romfergen, samt driver oppskytningsselskapet Sea Launch. Les mer i Store norske leksikon Økonomi og næringsliv i USA luftfart Eksterne lenker Boeing Companys nettsider